Document ID: /roh_data/filtered/fineweb-2-filterrobots_roh.jsonl.gz/46330

Il chantun Grischun è era quest onn da la partida al di digital che stat sut il motto: «Lernen, forschen und entwickeln in GR». Quest di vegn celebrà a la via da la staziun a Cuira. Il di cumenza las 09:00 e dura enfin las 19:00.
En cumparegliaziun cun l'onn avant duessan ils giasts sentir anc dapli las chaussas digitalas da moda e maniera termaglianta.
Ils giasts pon per exempel programmar roboters. Vinavant pon ins seser en in simulatur da tren u emprender variantas da levgiar il mintgadi en firmas.
En pli pon ins tadlar in concert dal «chor digital». Il chor Incantanti chanta live, sustegnì vegn el d'in chor inscenà cun parts digitalas d'auters chors.
RR actualitad 12:00